9. การจัดการ

ตั้งแต่วันที่ศาลมีคำสั่งให้ฟื้นฟูกิจการของบริษัท และแต่งตั้งผู้ทำแผนเมื่อวันที่ 19 กุมภาพันธ์ 2544
บรรดาอำนาจหน้าที่ในการจัดการกิจการและทรัพย์สินของบริษัทและสิทธิตามกฎหมายของผู้ถือหุ้นของบริษัท
ยกเว้นสิทธิที่จะได้รับเงินปันผล ตกแก่ผู้ทำแผนตามมาตรา 90/25 แห่งพระราชบัญญัติล้มละลาย
พุทธศักราช 2483 ต่อมาเมื่อวันที่ 2 ตุลาคม 2544
เมื่อศาลได้มีคำสั่งเห็นชอบด้วยแผนฟื้นฟูกิจการของบริษัท โดยมีบริษัท เอเชียน อินเตอร์เนชั่นแนล
แพลนเนอร์ส จำกัด เป็นผู้บริหารแผน
บรรดาสิทธิและอำนาจหน้าที่ของผู้ทำแผนตกเป็นของผู้บริหารแผนตามมาตรา 90/59
แห่งพระราชบัญญัติล้มละลาย พุทธศักราช 2483

  9.1 โครงสร้างการจัดการ

โครงสร้างการจัดการในปัจจุบันประกอบด้วยผู้บริหารแผน คณะกรรมการบริหาร(ซึ่งผู้บริหารแผนแต่งตั้งให้พิจารณากลั่นกรอง และนำเสนอการดำเนินการต่าง ๆ ในการดำเนินธุรกิจของบริษัทเพื่อให้ผู้บริหารแผนพิจารณาอนุมัติเป็นที่สิ้นสุด) คณะกรรมการตรวจสอบ และผู้บริหาร ทั้งนี้ ในระหว่างการดำเนินการตามแผนฟื้นฟูกิจการซึ่งได้รับความเห็นชอบจากศาลล้มละลายกลาง คณะกรรมการบริษัทจะไม่มีอำนาจในการดำเนินการใด ๆ ทั้งสิ้น อำนาจต่างๆ ในการดำเนินกิจการตกแก่ผู้บริหารแผนจนกว่าศาลจะมีคำสั่งยกเลิกการฟื้นฟูกิจการ 

คณะกรรมการและผู้บริหารของบริษัท

คณะกรรมการบริษัท

  เนื่องจากบริษัทอยู่ภายใต้กระบวนการฟื้นฟูกิจการตามพระราชบัญญัติล้มละลาย
  บรรดาอำนาจหน้าที่ในการจัดการกิจการและทรัพย์สินของคณะกรรมการบริษัท จึงตกอยู่กับผู้ทำแผน
  และผู้บริหารแผนตามลำดับ ดังนั้น
  การลงนามในสัญญาหรือการกระทำนิติกรรมใดๆที่ผูกพันบริษัทในระหว่างการฟื้นฟูกิจการตกเป็นของผู้บริหารแผน
  คือ บริษัท เอเชียน อินเตอร์เนชั่นแนล แพลนเนอร์ส จำกัด ซึ่ง ณ วันที่ 31 ธันวาคม 2546
  กรรมการผู้มีอำนาจลงนามประกอบด้วย นายวิวัฒน์ วิฑูรย์เธียร นายณัฐ หาญภักดี นายบุญศรี
  กอบบุญ นายอิสสระชัย เดชาฤทธิ์ นายเอนก ปิ่นวนิชย์กุล นายศฤงคาร สุทัศน์ชูโต
  และนางสาวสุวิมล พุ่มไพศาลชัย โดยนายวิวัฒน์ วิฑูรย์เธียร
  ลงลายมือชื่อร่วมกับกรรมการอื่นอีกหนึ่งคนและประทับตราสำคัญของผู้บริหารแผน

  คณะกรรมการบริษัท ณ วันที่ 19 กุมภาพันธ์ 2544 ประกอบด้วย

+--------+-----------------------------------+-------------------------+
|        | ชื่อ-สกุล                            | ตำแหน่ง                  |
+--------+-----------------------------------+-------------------------+
| 1      | ดร.ธวัชชัย นาคะตะ                   | ประธานกรรมการ *         |
+--------+-----------------------------------+-------------------------+
| 2      | นายชายนิด โง้วศิริมณี                  | กรรมการผู้จัดการ **        |
+--------+-----------------------------------+-------------------------+
| 3      | นายสมศักดิ์ โตรักษา                   | กรรมการ *               |
+--------+-----------------------------------+-------------------------+
| 4      | นายตำรา โง้วศิริมณี                   | กรรมการ **              |
+--------+-----------------------------------+-------------------------+
| 5      | นางวนิดา ไวยาวัจมัย                  | กรรมการ **              |
+--------+-----------------------------------+-------------------------+
| 6      | นายวิชัย สิงห์วิชา                     | กรรมการ                 |
+--------+-----------------------------------+-------------------------+
| 7      | นางสาวณัฐสิณี วรสุทธิกา                | กรรมการ***              |
+--------+-----------------------------------+-------------------------+
|        |                                   |                         |
+--------+-----------------------------------+-------------------------+
|        |                                   |                         |
+--------+-----------------------------------+-------------------------+
|        | ชื่อ-สกุล                            | ตำแหน่ง                  |
+--------+-----------------------------------+-------------------------+
| 8      | นายก้อง พงศ์มฆพัฒน์                   | กรรมการ                 |
+--------+-----------------------------------+-------------------------+
| 9      | นายสุขพจน์ โชติกวนิชย์                 | กรรมการ *               |
+--------+-----------------------------------+-------------------------+

  * กรรมการอิสระ

  ** กรรมการที่มีอำนาจลงนาม

  *** ได้ลาออกจากทุกตำแหน่งในบมจ. พร็อพเพอร์ตี้ เพอร์เฟค แล้ว
  แต่เนื่องจากบริษัทอยู่ระหว่างการดำเนินการตามแผนฟื้นฟูกิจการ
  จึงทำให้บริษัทยังไม่ดำเนินการเปลี่ยนแปลงรายชื่อกรรมการของบริษัทแต่อย่างใด

คณะกรรมการบริหาร 

  ณ วันที่ 31 ธันวาคม 2546 คณะกรรมการบริหารของบริษัทมีทั้งสิ้น 13 ท่าน
  โดยให้มีหน้าที่ในการพิจารณาและนำเสนอการดำเนินการต่าง ๆ ในกิจการทุกอย่างของบริษัท
  ที่จะต้องดำเนินการเพื่อทางการค้าหรือกิจการอื่นใดที่เกี่ยวข้อง
  และเมื่อที่ประชุมคณะกรรมการบริหารมีมติเห็นชอบแล้วให้นำเสนอต่อผู้บริหารแผนเพื่อพิจารณาอนุมัติต่อไป

  คณะกรรมการบริหารภายใต้ผู้บริหารแผน ประกอบด้วย

+-------+-------------------------------+------------------------------+
|       | ชื่อ-สกุล                        | ตำแหน่ง                       |
+-------+-------------------------------+------------------------------+
| 1     | นายชายนิด โง้วศิริมณี              |   ประธานกรรมการบริหาร         |
+-------+-------------------------------+------------------------------+
| 2     | นายตำรา โง้วศิริมณี               |   กรรมการบริหาร               |
+-------+-------------------------------+------------------------------+
| 3     | นางวนิดา ไวยาวัจมัย              |   กรรมการบริหาร               |
+-------+-------------------------------+------------------------------+
| 4     | นายวิชัย สิงห์วิชา                 |   กรรมการบริหาร               |
+-------+-------------------------------+------------------------------+
| 5     | นางอุไรวรรณ ภัทรกานต์            |   กรรมการบริหาร               |
+-------+-------------------------------+------------------------------+
| 6     | นางพาณีพรรณ ทิสาพงศ์             |   กรรมการบริหาร               |
+-------+-------------------------------+------------------------------+
| 7     | นายไพรัตน์ เสนาจักร์              |   กรรมการบริหาร               |
+-------+-------------------------------+------------------------------+
| 8     | ดร.ธีระชน มโนมัยพิบูลย์            |   กรรมการบริหาร               |
+-------+-------------------------------+------------------------------+
| 9     | นายสมบูรณ์ วศินชัชวาล             |   กรรมการบริหาร *             |
+-------+-------------------------------+------------------------------+
| 10    | นางสาวสุพีร์ เรี่ยวเดชะ            |   กรรมการบริหาร               |
+-------+-------------------------------+------------------------------+
| 11    | นายพรสวัสดิ์ เกษจุฬาศรีโรจน์        |   กรรมการบริหาร               |
+-------+-------------------------------+------------------------------+
| 12    | นายวงศกรณ์ ประสิทธิวิภาต          |   กรรมการบริหาร               |
+-------+-------------------------------+------------------------------+
| 13    | นายปราโมทย์ เริ่มยินดี             |   กรรมการบริหารและเลขานุการ    |
+-------+-------------------------------+------------------------------+

  * ได้ขอลาออกจากทุกตำแหน่งใน บริษัท พร็อพเพอร์ตี้ เพอร์เฟค จำกัด (มหาชน)
  มีผลตั้งแต่วันที่ 1 มกราคม 2547 เป็นต้นไป

  นอกจากนี้ ผู้บริหารแผน บริษัท เอเชียน อินเตอร์เนชั่ลแนล แพลนเนอร์ส จำกัด
  ได้ส่งตัวแทนเข้าร่วม พิจารณากลั่นกรองธุรกรรมการดำเนินงานต่าง ๆ
  ร่วมกับคณะกรรมการบริหารของบริษัทจำนวน 3 ท่าน ดังนี้

+-------+------------------------------+-------------------------------+
|       | ชื่อ-สกุล                       | ตำแหน่ง                        |
+-------+------------------------------+-------------------------------+
| 1     | ดร.วิวัฒน์ วิฑูรย์เธียร             |                               |
|       |                              | กรรมการผู้จัดการของบริษัทผู้บริหารแผน |
+-------+------------------------------+-------------------------------+
| 2     | นายณัฐ หาญภักดี                 |   กรรมการบริษัทผู้บริหารแผน        |
+-------+------------------------------+-------------------------------+
| 3     | นายกฤตภาส ปัญญาวฑัฒน์           |   ผู้อำนวยการบริษัทผู้บริหารแผน      |
+-------+------------------------------+-------------------------------+

คณะกรรมการตรวจสอบ

  อำนาจหน้าที่ของคณะกรรมการตรวจสอบ

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณาคัดเลือก และเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

7.  จัดทำรายงานการกำกับดูแลของคณะกรรมการตรวจสอบโดยเปิดเผยไว้ในรายงานประจำปีของ
    บริษัท ซึ่งรายงานดังกล่าวต้องลงนามโดยประธานคณะกรรมการตรวจสอบ

  เมื่อปลายปี 2543 ก่อนที่บริษัทจะเข้าสู่กระบวนการฟื้นฟูกิจการภายใต้พระราชบัญญัติล้มละลาย
  คณะกรรมการของบริษัทได้จัดตั้งคณะกรรมการตรวจสอบขึ้นประกอบไปด้วยบุคคลดังต่อไปนี้
  โดยมีอำนาจหน้าที่ตามที่กล่าวไว้ข้างต้น

+---+--------------+-----------------+--------------------------------+
|   | ชื่อ-สกุล       |                 | ตำแหน่ง                         |
+---+--------------+-----------------+--------------------------------+
| 1 | ดร.ธวัชชัย     | นาคะตะ          | ประธานคณะกรรมการตรวจสอบ        |
+---+--------------+-----------------+--------------------------------+
| 2 | นายสมศักดิ์     | โตรักษา          | กรรมการตรวจสอบ                 |
+---+--------------+-----------------+--------------------------------+
| 3 | นายสุขพจน์     | โชติกวนิชย์        | กรรมการตรวจสอบ                 |
+---+--------------+-----------------+--------------------------------+
| 4 | นางสาวดวงพร  | เริ่มยินดี          | เลขานุการคณะกรรมการตรวจสอบ      |
+---+--------------+-----------------+--------------------------------+

  อย่างไรก็ตาม ภายหลังการจัดตั้งคณะกรรมการตรวจสอบชุดดังกล่าวขึ้นไม่นานนัก
  บริษัทก็เข้าสู่กระบวนการฟื้นฟูกิจการ
  ส่งผลให้คณะกรรมการตรวจสอบไม่มีการประชุมร่วมกันเพื่อดำเนินการตามอำนาจหน้าที่แต่อย่างใด
  อย่างไรก็ตาม ในการประชุมคณะกรรมการบริหาร เมื่อวันที่ 24 เมษายน 2545
  ผู้บริหารแผนได้มอบหมายให้คณะกรรมการบริหารดำเนินการให้คณะกรรมการตรวจสอบชุดที่ได้รับการแต่งตั้งไว้แล้วเมื่อปลายปี
  2543 ซึ่งมีรายชื่อข้างต้น ปฏิบัติหน้าที่ให้มีระบบการตรวจสอบและควบคุมภายใน (Internal
  Control and Audit) ต่อไป
  ตามที่เคยได้รับมอบหมายจากคณะกรรมการของบริษัทก่อนวันที่ศาลมีคำสั่งให้ฟื้นฟูกิจการของบริษัท
  และให้คณะกรรมการตรวจสอบรายงานการทำงานต่อคณะกรรมการบริหารและผู้บริหารแผน

  รายละเอียดของคณะกรรมการและ คณะกรรมการบริหาร ตามเอกสารแนบ 1

  นอกจากนี้ บริษัทยังมีคณะทำงานอีก 3 คณะ
  ซึ่งเกี่ยวข้องกับการวางแผนการตลาดและพัฒนาระบบงาน การวางแผนการก่อสร้าง
  และการวางแผนปรับโครงสร้างหนี้และฟื้นฟูกิจการ ซึ่งคณะทำงานทั้ง 3
  คณะดังกล่าวมีหน้าที่นำเสนอข้อมูลใด ๆ ที่เกี่ยวข้องต่อคณะกรรมการบริหารของบริษัทเท่านั้น
  โดยมิได้มีอำนาจในการดำเนินการใด ๆ แทนบริษัททั้งสิ้น

  9.2 การสรรหากรรมการและผู้บริหาร

องค์ประกอบและการแต่งตั้งคณะกรรมการบริษัท

  ในระหว่างที่บริษัทอยู่ภายใต้การฟื้นฟูกิจการตามพระราชบัญญัติล้มละลายนั้น
  อำนาจในการบริหารกิจการของบริษัทจะตกอยู่กับผู้บริหารแผน
  กรรมการบริษัทจึงไม่มีอำนาจจัดกิจการของบริษัทแต่อย่างใด
  อย่างไรก็ตามก่อนที่บริษัทจะเข้าสู่กระบวนการฟื้นฟูกิจการ
  การจัดการสรรหากรรมการและการแต่งตั้งกรรมการเป็นดังนี้

  ตามข้อบังคับของบริษัท คณะกรรมการของบริษัทมีจำนวนไม่น้อยกว่า 5 คน
  และกรรมการจำนวนไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  ในการลงคะแนนเสียงเลือกตั้งกรรมการ ที่ประชุมผู้ถือหุ้นจะเลือกตั้งกรรมการ
  โดยให้นับว่าผู้ถือหุ้นมีคะแนนเสียงเท่ากับหนึ่งหุ้นต่อหนึ่งเสียง
  และผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  การออกเสียงลงคะแนนเลือกตั้งกรรมการให้ใช้เสียงข้างมาก
  หากมีคะแนนเสียงเท่ากันให้ผู้เป็นประธานที่ประชุมเป็นผู้ออกเสียงชี้ขาด

  ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1
  ใน 3

  ห้ามมิให้กรรมการประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
  หรือเข้าเป็นหุ้นส่วนในห้างหุ้นส่วนสามัญ
  หรือเป็นหุ้นส่วนไม่จำกัดความรับผิดชอบในห้างหุ้นส่วนจำกัด
  หรือเข้าเป็นกรรมการในนิติบุคคลอื่นที่ประกอบกิจการ
  อันมีสภาพอย่างเดียวกันและเป็นการแข่งขันกับกิจการของบริษัท
  เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

  กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัทหรือเข้าถือหุ้น
  หรือหุ้นกู้เพิ่มขึ้นหรือลดลงในบริษัทหรือบริษัทในเครือ

องค์ประกอบและการแต่งตั้งคณะกรรมการบริหาร

ผู้บริหารแผนเป็นผู้แต่งตั้งคณะกรรมการบริหารขึ้น โดยพิจารณาแต่งตั้งจากผู้บริหารและเจ้าหน้าที่ของบริษัทที่รับผิดชอบในส่วนงานต่างๆ เพื่อร่วมทำงานกับผู้บริหารแผน

องค์ประกอบและการแต่งตั้งคณะกรรมการตรวจสอบ

  ผู้บริหารแผนได้มอบหมายให้คณะกรรมการบริหาร
  ดำเนินการให้คณะกรรมการตรวจสอบชุดที่ได้รับการแต่งตั้งไว้แล้วเมื่อปลายปี 2543
  ซึ่งมีรายชื่ออยู่ ณ วันที่ศาลมีคำสั่งให้ฟื้นฟูกิจการของบริษัท
  ปฏิบัติหน้าที่ให้มีระบบการตรวจสอบและควบคุมภายใน (Internal Control and Audit)
  ต่อไป
  ตามที่เคยได้รับมอบหมายจากคณะกรรมการของบริษัทก่อนวันที่ศาลมีคำสั่งให้ฟื้นฟูกิจการของบริษัท
  คณะกรรมการตรวจสอบจะรายงานการทำงานต่อคณะกรรมการบริหารและผู้บริหารแผน

3.  ค่าตอบแทนผู้บริหารของบริษัท

  9.3.1 ค่าตอบแทนที่เป็นตัวเงิน

  กรรมการบริหารและผู้บริหารจำนวน 13 ท่าน
  ได้รับค่าตอบแทนในฐานะกรรมการบริหารและผู้บริหารในรอบปี 2546 และปี 2545 จำนวนทั้งสิ้น
  41.12 ล้านบาท และ 22.07 ล้านบาท ตามลำดับ ซึ่งมีรายละเอียดดังนี้

  ปี 2546 ปี 2545

  เงินเดือน 24.74 17.93 ล้านบาท

  โบนัส 16.38 4.14 ล้านบาท

  รวม 41.12 22.07 ล้านบาท

  นอกจากนี้ ยังมีค่าตอบแทนที่จ่ายให้กับบริษัท เอเชียน อินเตอร์เนชั่นแนล แพลนเนอร์ส จำกัด
  ในฐานะผู้บริหารแผน อีกเดือนละ 1.25 ล้านบาท รวมทั้งสิ้น 15 ล้านบาทต่อปี ในปี 2546
  และปี 2545

  9.3.2 ค่าตอบแทนอื่น ๆ -ไม่มี-

4.  การกำกับดูแลกิจการ

  สรุปการปฏิบัติตามหลักการการกำกับดูแลกิจการที่ดีของบริษัทดังนี้

1. ผู้ถือหุ้น : สิทธิและความเท่าเทียมกัน / การประชุมผู้ถือหุ้น

  ในการจัดประชุมผู้ถือหุ้น
  บริษัทมีนโยบายปฏิบัติต่อผู้ถือหุ้นทุกรายอย่างเท่าเทียมกันโดยจะจัดทำหนังสือนัดประชุมระบุสถานที่
  วัน เวลา ระเบียบวาระการประชุม และเรื่องที่จะเสนอต่อที่ประชุม
  พร้อมด้วยรายละเอียดตามสมควร โดยระบุให้ชัดเจนว่าเป็นเรื่องที่จะเสนอเพื่อทราบ
  เพื่ออนุมัติหรือเพื่อพิจารณา รวมทั้งความเห็นของคณะกรรมการ
  และส่งไปยังผู้ถือหุ้นทุกรายล่วงหน้าก่อนวันประชุมอย่างน้อย 7 วัน
  นอกจากนี้ผู้ถือหุ้นที่ไม่สามารถเข้าร่วมประชุมด้วยตนเองสามารถมอบอำนาจให้ผู้อื่นเข้าร่วมประชุมแทนได้
  ในการประชุมผู้ถือหุ้นประธานจะเปิดโอกาสให้ผู้ถือหุ้นแสดงความเห็นและซักถามอย่างเท่าเทียมกันก่อนลงมติในแต่ละวาระ
  แต่ในระหว่างที่บริษัทอยู่ในแผนฟื้นฟูกิจการข้อกำหนดของพระราชบัญญติล้มละลายฯ
  ให้อำนาจของที่ประชุมผู้ถือหุ้นตกเป็นของผู้บริหารแผน บริษัทจึงไม่ได้จัดประชุมผู้ถือหุ้นตั้งแต่ปี
  2543 เป็นต้นมา

  นอกเหนือจากสิทธิและความเท่าเทียมกันของผู้ถือหุ้นแล้วยังมีผู้มีส่วนได้เสียกับบริษัทอีกได้แก่
  พนักงาน ลูกค้า คู่แข่ง สถาบันการเงิน ชุมชนและสังคม รวมถึงหน่วยงานภาครัฐ
  บริษัทได้ตระหนักถึงสิทธิของแต่ละกลุ่มที่มีส่วนได้เสียดังกล่าวตามที่กฎหมายกำหนด
  และมั่นใจได้ว่าสิทธิดังกล่าวจะได้รับการคุ้มครองและปฏิบัติตามอย่างเท่าเทียมกัน ยกตัวอย่างเช่น
  ชุมชนหรือลูกบ้านในโครงการที่บริษัทพัฒนา
  บริษัทพยายามที่จัดสิ่งอำนวยความสะดวกมากกว่าที่กฎหมายกำหนด ในรูปแบบของ Sport
  Multiplex เพื่อให้เป็นชุมชนที่สมบูรณ์แบบ อันจะทำให้ลูกบ้านพึงพอใจต่อบริการของบริษัท
  และมีการแนะนำลูกค้าให้บริษัทเพิ่มขึ้นก่อให้เกิดประโยชน์ในระยะยาวต่อบริษัท
  บริษัทได้ใช้หลักการนี้กับทุกชุมชนซึ่งเป็นชุมชนขนาดใหญ่
  และลูกค้าที่ดีของบริษัททุกคนสามารถใช้ประโยชน์จากสิ่งอำนวยความสะดวกนี้ได้

2. ความขัดแย้งของผลประโยชน์

  ในการประชุมคณะผู้บริหารและคณะกรรมการบริหารบริษัทกำหนดให้บุคคลที่มีส่วนได้ส่วนเสีย

  ในการเข้าทำรายการใด ๆ หรืออาจมีความขัดแย้งทางผลประโยชน์กับบริษัท
  งดให้ความเห็นและงดออกเสียงลงมติในรายการดังกล่าวในที่ประชุมผู้บริหาร
  คณะกรรมการบริหาร โดยในระหว่างการดำเนินงานตามแผนฟื้นฟูกิจการ การดำเนินการใด ๆ
  จะต้องได้รับการอนุมัติจากผู้บริหารแผนผ่านทางคณะกรรมการบริหารของบริษัทเท่านั้น
  ซึ่งที่ผ่านมาไม่ปรากฏว่ามีปัญหาหรือข้อตำหนิใดๆ ในเรื่องเกี่ยวกับความขัดแย้งทางผลประโยชน์

3. ระบบการควบคุมภายในและการตรวจสอบภายในและการบริหารความเสี่ยง

  บริษัทได้จัดให้มีหน่วยงานตรวจสอบภายในแยกเป็นหน่วยงานหนึ่งของบริษัท
  เพื่อรับผิดชอบงานด้านการตรวจสอบภายในของบริษัทซึ่งครอบคลุมถึงการพิจารณาความเหมาะสมของระบบการบริหารความเสี่ยงของบริษัท
  การประเมินผลความเพียงพอและมีประสิทธิภาพของระบบการควบคุมภายในของบริษัท
  รวมทั้งคุณภาพการปฏิบัติงานภายในบริษัท และรายงานผลการตรวจสอบต่อคณะกรรมการตรวจสอบ

  ในด้านการบริหารความเสี่ยงโดยเฉพาะความเสี่ยงในเรื่องสภาพคล่องทางการเงิน
  บริษัทจะมีการรักษาสภาพคล่องขั้นต่ำต่อเดือน เพียงพอสำหรับค่าใช้จ่ายประจำเดือนเช่นเงินเดือน
  ค่าก่อสร้าง และการจ่ายดอกเบี้ย เพื่อไม่เกิดปัญหาในการดำเนินธุรกิจ
  ซึ่งสถานะภาพทางการเงินจะปรากฏในรายงานถึงผู้บริหารเป็นรายวัน
  อันเป็นการติดตามอย่างใกล้ชิดอีกทางหนึ่ง

4. การรายงานของคณะกรรมการ

  บริษัทมีการจัดทำรายงานการประชุมของคณะกรรมการบริหารและอนุกรรมการชุดต่าง ๆ
  โดยมีข้อมูลและสาระสำคัญอย่างเพียงพอ และจัดเก็บไว้อย่างเหมาะสมเป็นระเบียบ
  โดยในระหว่างการฟื้นฟูกิจการอำนาจในการจัดการสินทรัพย์
  และการดำเนินการของบริษัทรวมถึงการทำนิติกรรมสัญญาใด ๆ
  ตกแก่ผู้บริหารแผนซึ่งมีหน้าที่ในการจัดการสินทรัพย์และในการดำเนินการของบริษัทให้เป็นไปตามวัตถุประสงค์ของแผนฟื้นฟูกิจการ
  ซึ่งเป็นไปตามข้อกำหนดในพระราชบัญญัติล้มละลายฯ
  ซึ่งดังนั้นคณะกรรมการบริษัทจึงไม่สามารถปฎิบัติหน้าที่ได้ในระหว่างฟื้นฟูกิจการ ทั้งนี้
  ผู้บริหารแผนได้กำหนดแต่งตั้งคณะกรรมการบริหารขึ้นชุดหนึ่งประกอบไปด้วยหัวหน้าส่วนงานต่าง ๆ
  ของบริษัทและให้มีหน้าที่พิจารณากลั่นกรอง ธุรกรรมการดำเนินงานต่าง ๆ
  และนำเสนอให้ผู้บริหารแผนพิจารณาอนุมัติเป็นที่สิ้นสุดนอกจากนี้

  ผู้บริหารแผนยังได้ส่งผู้บริหารของผู้บริหารแผนเข้าปฏิบัติงานประจำที่บริษัท
  เพื่อกำกับดูแลการดำเนินงานของบริษัทอย่างใกล้ชิด
  รวมถึงผู้บริหารแผนยังต้องจัดทำรายงานการดำเนินงานตามแผนฟื้นฟูกิจการเพื่อจัดส่งให้กับเจ้าพนักงานพิทักษ์ทรัพย์พิจารณาทุก
  ๆ 3 เดือนด้วย

5. ความสัมพันธ์กับผู้ลงทุน

  บริษัทได้จัดตั้งฝ่ายนักลงทุนสัมพันธ์ สายงานนักลงทุนสัมพันธ์และสารสนเทศ
  เป็นหน่วยงานใหม่เพื่อรับผิดชอบงานเกี่ยวกับการเปิดเผยสารสนเทศที่สำคัญของบริษัท
  อย่างถูกต้อง ทันเวลา และโปร่งใส

  การเปิดเผยสารสนเทศที่สำคัญของบริษัทในปีที่ผ่านมาได้จัดให้มีการสื่อสารเป็นรายไตรมาสสำหรับนักลงทุนทั่วไป
  นักลงทุนสถาบัน และนักวิเคราะห์หลักทรัพย์ทั้งในประเทศและต่างประเทศ
  โดยใช้หลักความเท่าเทียมกัน
  ในการประชุมจะมีการแจกเอกสารประกอบการบรรยายโดยเนื้อหาสาระทั้งหมดจะมีการเผยแพร่ผ่านระบบ
  ELCID ของตลาดหลักทรัพย์ทุกครั้ง
  ระหว่างไตรมาสถ้ามีข่าวสารเกี่ยวกับบริษัทจะมีการแจ้งผ่านระบบดังกล่าวทุกครั้งเพื่อให้นักลงทุนได้รับทราบอย่างเท่าเทียมกัน
  ในอนาคตจะมีการนำเสนอสารสนเทศของบริษัทผ่าน Website
  ของบริษัทอีกทางหนึ่งเพิ่อให้นักลงทุนสามารถตรวจสอบข้อมูลได้ตลอดเวลา

  สำหรับนักลงทุนทั่วไป นักลงทุนสถาบัน และนักวิเคราะห์หลักทรัพย์ทั้งในประเทศและต่างประเทศ
  ผู้ถือหุ้น และหน่วยงานของรัฐ เช่น ธนาคารแห่งประเทศไทย และ
  สถาบันวิจัยนโยบายเศรษฐกิจการคลัง เป็นต้น
  สามารถติดต่อสอบถามข้อมูลของบริษัทที่ฝ่ายนักลงทุนสัมพันธ์ได้ตลอดเวลา
  ซึ่งบริษัทได้ให้ยึดหลักความเท่าเทียมกัน และความโปร่งใส่ในการให้ข้อมูลมาโดยตลอด
  นอกจากนี้บริษัทยังได้มีการจัดส่งพนักงานในฝ่ายนักลงทุนสัมพันธ์เข้าร่วมการฝึกอบรบเกี่ยวกับนักลงทุนสัมพันธ์ที่ทางตลาดหลักทรัพย์ได้มีการจัดสัมมนาและร่วมกิจกรรมชมรมนักลงทุนสัมพันธ์อย่างสม่ำเสมอเพื่อเป็นการพัฒนาความรู้ความสามารถของเจ้าหน้าที่ในการนำเสนอสารสนเทศและการติดต่อสื่อสาร

6. จริยธรรมธุรกิจ

  บริษัทได้จัดทำข้อกำหนดและถือปฎิบัติเกี่ยวกับจริยธรรมธุรกิจหรือจรรยาบรรณ ( code of
  ethics) เพื่อให้กรรมการและลูกจ้างทุกคนได้รับทราบ
  และเข้าใจถึงมาตรฐานการปฎิบัติตนตามที่บริษัทและผู้ถือหุ้นคาดหวัง
  เช่นข้อกำหนดที่ห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษรเพื่อให้เป็นมาตรฐานในการปฏิบัติที่เหมาะสมขึ้น
  ซึ่งคาดว่าข้อกำหนดดังกล่าวจะประกาศใช้อย่างเป็นทางการภายในปี 2547

5.  การดูแลเรื่องการใช้ข้อมูลภายใน

  บริษัทมีนโยบายดูแลผู้บริหารและพนักงานในการนำข้อมูลภายในของบริษัทไปใช้เพื่อประโยชน์ส่วนตน
  และได้แจ้งให้ผู้บริหารทราบถึงภาระหน้าที่ในการรายงานการถือหลักทรัพย์ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์

  นอกจากนี้บริษัทยังมีบทลงโทษทางวินัยต่อพนักงานของบริษัทที่กระทำการฝ่าฝืนระเบียบข้อบังคับหรือประกาศของบริษัท
  ซึ่งระบุไว้ในระเบียบข้อบังคับในการปฏิบัติงานของพนักงาน

6.  บุคลากร

  ณ สิ้นเดือนธันวาคม 2546 บริษัทมีจำนวนพนักงานทั้งสิ้น 330 คน (รวมที่ปรึกษาบริษัทจำนวน 1
  ท่านแต่ไม่รวมผู้บริหารที่มาจากผู้บริหารแผน) ประกอบด้วย

+------------------------------------------+-----------------+--------+
|   ประเภท                                 |   จำนวน         |        |
+------------------------------------------+-----------------+--------+
|   ผู้บริหาร                                 | 13              |   คน   |
+------------------------------------------+-----------------+--------+
|   ฝ่ายสำนักงาน                             | 161             |   คน   |
+------------------------------------------+-----------------+--------+
|   ฝ่ายการตลาดและบริหารโครงการ              | 156             |   คน   |
+------------------------------------------+-----------------+--------+
|   รวม                                    | 330             |   คน   |
+------------------------------------------+-----------------+--------+

  โดยในปี 2546 บริษัทได้จ่ายค่าตอบแทนให้แก่พนักงานทั้งสิ้น 176.09 ล้านบาท ดังนี้

  --------------------------- -------------------- ----------------------
  เงินเดือน                     114.71               ล้านบาท

  โบนัส                        59.55                ล้านบาท

  อื่นๆ                         1.83                 ล้านบาท

  รวม                         176.09               ล้านบาท
  --------------------------- -------------------- ----------------------